五言詩 三
作者：缺名
朝代：唐

paragraphs: 夫婦生五男，幷有一雙女。
兒大須娶妻，女大須嫁處。
（「處」，項楚校爲「去」。
）戶役差耕來，（「差耕」，伯三七二四卷作「差科」。
）棄拋我夫婦。
（「拋」，伯三七二四卷作「挽」。
）妻即無裙祓，（「裙祓」，伯三七二四卷作「褐被」。
袁賓校「裙被」。
）夫體無褌袴。
父母俱八十，兒年五十五。
當頭憂妻兒，（「憂」，伯三七二四卷作「養」。
）不勤養父母。
渾家少糧食，尋常空餓肚。
男女一處生，（「生」，伯三七二四卷作「坐」。
「處」，項楚校作「出」。
）却似餓狼虎。
粗飯衆厨飡，美味當房傳佉。
（「佉」，伯三七二四卷作「棄」，張錫厚改作「去」。
）努眼看尊親，只覓乳食處。
少年生平又，（「平又」，伯三七二四卷作「夜□」，張錫厚改作「夜樂」，項楚校爲「夜叉」。
）老頭自受苦。
。